รัฐบาลไทย-ข่าวทำเนียบรัฐบาล-ครม. รับทราบผลการใช้จ่ายงบประมาณ ไตรมาสแรก ปี 2566   ภาพรวมผลการใช้จ่ายงบประมาณสูงกว่าแผนและเป้าหมายการใช้จ่ายงบประมาณ
วันอังคารที่ 7 กุมภาพันธ์ 2566
07/02/2566
ครม. รับทราบผลการใช้จ่ายงบประมาณ ไตรมาสแรก ปี 2566   ภาพรวมผลการใช้จ่ายงบประมาณสูงกว่าแผนและเป้าหมายการใช้จ่ายงบประมาณ
ครม. รับทราบผลการใช้จ่ายงบประมาณ ไตรมาสแรก ปี 2566   ภาพรวมผลการใช้จ่ายงบประมาณสูงกว่าแผนและเป้าหมายการใช้จ่ายงบประมาณ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (7 ก.พ. 2566) รับทราบ รายงานผลการปฎิบัติงานและผลการใช้จ่ายงบประมาณของหน่วยรับงบประมาณประจําปีงบประมาณพ.ศ. 2566 (ไตรมาสที่ 1) ตั้งแต่วันที่ 1 ตุลาคม - 31 ธันวาคม 2565 วงเงินงบประมาณทั้งสิ้น จํานวน 3.185 ล้านล้านบาท เบิกจ่ายแล้ว จํานวน 986,498.7599 ล้านบาท คิดเป็นร้อยละ 30.97 แบ่งเป็น รายจ่ายประจํา มีผลการใช้จ่าย (ก่อหนี้) จํานวน 873,288.5891 ล้านบาท คิดเป็นร้อยละ 34.65 รายจ่ายลงทุน มีผลการเบิกจ่ายแล้ว จํานวน 123,449.3612 ล้านบาท คิดเป็นร้อยละ 18.57 ทั้งนี้ ภาพรวมรายงานผลการใช้จ่ายงบประมาณของหน่วยรับงบประมาณประจําปีงบประมาณ พ.ศ. ๒๕๖๖ ไตรมาสที่ 1 มีผลการใช้จ่ายงบประมาณสูงกว่าแผนและเป้าหมายการใช้จ่ายงบประมาณตามมาตรการเร่งรัดการเบิกจ่ายงบประมาณและการใช้จ่ายภาครัฐประจําปีงบประมาณ พ.ศ. 2566
ทั้งนี้ ผลการใช้จ่ายงบประมาณของหน่วยรับงบประมาณประจําปีงบประมาณพ.ศ. 2566 จําแนกตามยุทธศาสตร์การจัดสรรงบประมาณเป็น 6 ยุทธศาสตร์และ 1 รายการ ประกอบด้วย
1.ยุทธศาสตร์ด้านความมั่นคง งบประมาณ จํานวน 292,593.6677 ล้านบาท มีผลการเบิกจ่ายแล้ว จํานวน 58,774.7761 ล้านบาท คิดเป็นร้อยละ 20.09 มีผลการใช้จ่าย(ก่อหนี้) จํานวน 74,302.5937 ล้านบาท คิดเป็นร้อยละ 25.39 ต่ํากว่าเป้าหมายการเบิกจ่ายและการใช้จ่ายงบประมาณ ร้อยละ 11.91 และ 8.69 ตามลําดับ
2.ยุทธศาสตร์ด้านการสร้างความสามารถในการแข่งขัน งบประมาณ จํานวน 397,239.2473 ล้านบาท มีผลการเบิกจ่ายแล้ว จํานวน 146,022.1212 ล้านบาท คิดเป็นร้อยละ 36.76 มีผลการใช้จ่าย (ก่อหนี้) จํานวน 239,930.9818 ล้านบาท คิดเป็นร้อยละ 60.40 สูงกว่าเป้าหมายการเบิกจ่ายและการใช้จ่ายงบประมาณ ร้อยละ 4.76 และ 26.32 ตามลําดับ
3.ยุทธศาสตร์ด้านการพัฒนาและเสริมสร้างศักยภาพทรัพยากรมนุษย์ งบประมาณ จํานวน 544,455.5039 ล้านบาท มีผลการเบิกจ่ายแล้ว จํานวน 149,288.6645 ล้านบาท คิดเป็นร้อยละ 27.42 มีผลการใช้จ่าย (ก่อหนี้) จํานวน 162,767.7356 ล้านบาท คิดเป็นร้อยละ 29.90 ต่ํากว่าเป้าหมายการเบิกจ่ายและการใช้จ่ายงบประมาณ ร้อยละ 4.58 และ 4.18 ตามลําดับ
4.ยุทธศาสตร์ด้านการสร้างโอกาสและความเสมอภาคทางสังคม งบประมาณ จํานวน 767,403.0444 ล้านบาท มีผลการเบิกจ่ายแล้ว จํานวน 265,129.0095 ล้านบาท คิดเป็นร้อยละ 34.55 มีผลการใช้จ่าย (ก่อหนี้) จํานวน 271,754.3066 ล้านบาท คิดเป็นร้อยละ 35.41 สูงกว่าเป้าหมายการเบิกจ่ายและการใช้จ่ายงบประมาณ ร้อยละ 2.55 และ 1.33 ตามลําดับ
5.ยุทธศาสตร์ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม งบประมาณ จํานวน 122,605.9595 ล้านบาท มีผลการเบิกจ่ายแล้ว จํานวน 22,606.0023 ล้านบาท คิดเป็นร้อยละ 18.44 มีผลการใช้จ่าย (ก่อหนี้) จํานวน 41,590.4537 ล้านบาท คิดเป็นร้อยละ 33.92 ต่ํากว่าเป้าหมายการเบิกจ่ายและการใช้จ่ายงบประมาณ ร้อยละ 13.56 และ 0.16 ตามลําดับ
6.ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ งบประมาณ จํานวน 658,184.6140 ล้านบาท มีผลการเบิ่กจ่ายแล้ว จํานวน 173,225.9830 ล้านบาท คิดเป็นร้อยละ 26.32 มีผลการใช้จ่าย (ก่อหนี้) จํานวน 180,291.6609 ล้านบาท คิดเป็นร้อยละ 27.39 ต่ํากว่าเป้าหมายการเบิกจ่ายและการใช้จ่ายงบประมาณ ร้อยละ 5.68 และ 6.69 ตามลําดับ และ 1 รายการ คือ รายการค่าดําเนินการภาครัฐ งบประมาณ จํานวน 402,517.9632 ล้านบาท มีผลการเบิกจ่ายแล้ว จํานวน 171,452.2033 ล้านบาท คิดเป็นร้อยละ 42.59 มีผลการใช้จ่าย (ก่อหนี้)จํานวน 171,526.6833 ล้านบาท คิดเป็นร้อยละ 42.61 สูงกว่าเป้าหมายการเบิกจ่ายและการใช้จ่ายงบประมาณ ร้อยละ 10.59 และ 8.53 ตามลําดับ
“นายกฯ กําชับให้มีการควบคุมการใช้จ่ายงบประมาณให้เป็นไปอย่างโปร่งใสและตรวจสอบได้ โดยมีการติดตาม ตรวจสอบและประเมินผลการดําเนินงาน เพื่อให้การใช้จ่ายงบประมาณเกิดผลสัมฤทธิ์สูงสุด รวมถึงการวางระบบการติดตามและประเมินผลการปฏิบัติงานและการใช้จ่ายงบประมาณ เพื่อวัดผลสัมฤทธิ์หรือประโยชน์ที่จะได้รับจากการใช้จ่ายงบประมาณ ทิ้งการติดตามและประเมินผลก่อนการจัดสรรงบประมาณ ระหว่างการใช้จ่ายงบประมาณ และภายหลังจากการใช้จ่ายงบประมาณ ตลอดจนให้มีการรายงานผลการปฏิบัติงานและผลการใช้จ่ายงบประมาณ พร้อมทั้งระบุปัญหา อุปสรรค แนวทางแก้ไขด้วย
นอกจากนี้ สํานักงบประมาณได้เสนอแนะให้หน่วยรับงบประมาณมีการเร่งรัดการใช้จ่ายงบประมาณให้เป็นไปตามแผนการปฏิบัติงานและเป้าหมายของมาตรการฯ ที่กําหนดไว้ ตลอดจนการกําหนดทิศทางแนวทางหรือปรับแผนการดําเนินงานให้สอดคล้องกับสถานการณ์ปัจจุบัน เพื่อให้การใช้จ่ายงบประมาณเป็นไปตามวัตถุประสงค์และก่อประโยชน์สูงสุดต่อประชาชน รวมทั้งการเร่งรัดดําเนินการจัดซื้อจัดจ้างงบลงทุนรายการปีเดียวให้สามารถก่อหนี้ผูกพ้นให้เสร็จสิ้นทุกรายการภายในไตรมาสที่ 2 ตามเป้าหมายที่กําหนดไว้โดยคํานึงถึงผลสัมฤทธิ์และประสิทธิภาพของหน่วยรับงบประมาณ ซึ่งจะเป็นส่วนสําคัญในการขับเคลื่อนและฟื้นฟูเศรษฐกิจของประเทศภายหลังการระบาดของโรคโควิด-19 โดยสํานักงบประมาณจะได้นําผลการเบิกจ่ายและการใช้จ่าย เพื่อใช้ประกอบการพิจารณาในการจัดทํางบประมาณรายจ่ายประจําปีงบประมาณ พ.ศ. 2567 ต่อไป ” นายอนุชากล่าว